El Arroyo los Cagaos

El Arroyo los Cagaos es un grupu folclóricu estremeñu, oriundu Villanueva la Vera (Caçris).

 Estória 
El grupu lo hormó una balburda genti nueva la Vera, aficionaus al rock i al heavy, quienis se'eicavan a recopilal coplas popularis y tradicionalis la su tierra de conteniu escatológicu. El grupu ya hormau debutó nun conculsu jotas i rondeñas. Se definin comu un “grupu folclóricu endependienti”, ya que crein que los grupus de corus i danças son produtu el régimin Franciscu Francu, dende el cual se manipuló i desvertuó la música populal tradicional pol mé d'estituciones comu la Seción Femenina.http://www.arroyoloscagaos.org/spip.php?article4

 Estilu 
La su música se encuaira ena tradición musical serrana la Vera, comarca del noresti de Caçris. Es, pol tantu, una música paecia albondu a la d'algotras zonas de la sierra de Greus, tantu huera comu dentru d'Estremaura. 

Las letras son de tipu populal, tantu tradicionalis comu de nueva criación, i nellas predominan los temas mayoritárius del folclori estremeñu más puru: escatologia, erotismu, sessualiá o anticlericalismu. http://www.lafactoriadelritmo.com/fact23/entrevis/articulo.php?articulo=4

 Discografia 
Zambra Partocha (2000)
Velähílê (2003)
Zacapela (2007)

 Huentis 

 Atijus 
Web oficial
Entrevista en El Bimbazzo (Canal Extremadura): video 1, video 2

Categoría:Música d'Estremaura